Ezek voltak az Indiegogo legnépszerűbb közösségi finanszírozási kampányai 2021-ben
7,59 millió dolláros kampánnyal előzte be a GPD WIN 3-at a Vava Chroma lézerprojektor.
Bár a közösségi finanszírozási kampányok manapság már nem feltétlenül olyan trendik, mint régen (rengeteg a bedőlt, ígéreteket nem teljesítő vagy meg sem jelenő termék), azért 2021-ben is nagy őrület övezte az ezeknek teret adó platformokat. Az Indiegogo össze is állította a maga toplistáját a tavalyi évről.

Ez alapján a Vava Chrome lézerprojektor volt a legsikeresebb ötlet, amit „a világ legfejlettebb ALPD 4.0 tripla lézerprojektorának" neveznek. Ez a 4K-s tartalmakat 80-150 hüvelykes méretben, HDR10-támogatással vetíti, 2500 ANSI lumen jellemzi, 25 ezer órás élettartamú lámpa mellett. Mivel ultrarövid vetítési távolságú, ezért 7,2 hüvelyk távolságból 100 hüvelykes képet vetít. 2648 támogatóval a 4700 dolláros termék 7 595 250 dollárt gyűjtött.

A második kampány a Lomi komposztgyártó, a környezetbarát, 500 dolláros eszközre 19 440 támogató 7 235 470 dollárt dobott össze. A harmadik legnépszerűbb kampány szintén technológiai terméké volt: a GPD WIN 3 kézikonzol 6225 támogatóval 4,4 millió dollárt gyűjtött.
Tech közösségi finanszírozás Indiegogo népszerű